CELEX: 32014D0848
Language: lt
Date: 1416960000000
Title: 2014/848/ES, Euratomas: 2014 m. lapkričio 26 d. Komisijos įgyvendinimo sprendimas, kuriuo iš dalies keičiamas Sprendimas 2010/4/ES, Euratomas, kuriuo Bulgarijai leidžiama naudoti ankstesnių nei priešpaskutinių metų statistiką ir tam tikrus apytikrius apskaičiavimus apskaičiuojant PVM nuosavų išteklių bazę (pranešta dokumentu Nr. C(2014) 8929)

28.11.2014   
            
            
               LT
            
            
               Europos Sąjungos oficialusis leidinys
            
            
               L 343/41
            
         KOMISIJOS ĮGYVENDINIMO SPRENDIMAS
   2014 m. lapkričio 26 d.
   kuriuo iš dalies keičiamas Sprendimas 2010/4/ES, Euratomas, kuriuo Bulgarijai leidžiama naudoti ankstesnių nei priešpaskutinių metų statistiką ir tam tikrus apytikrius apskaičiavimus apskaičiuojant PVM nuosavų išteklių bazę
   
      
         (pranešta dokumentu Nr. C(2014) 8929)
      
   
   (Tekstas autentiškas tik bulgarų kalba)
   
      (2014/848/ES, Euratomas)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 4 straipsnio 4 dalį ir 6 straipsnio 3 dalies antrą įtrauką,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               siekdama sandorius suskirstyti į Reglamento (EEB, Euratomas) Nr. 1553/89 4 straipsnio 4 dalyje nurodytas statistines kategorijas, Bulgarija dabar gali naudoti priešpaskutinių metų prieš tuos finansinius metus, pagal kuriuos turi būti apskaičiuojama PVM išteklių bazė, nacionalines sąskaitas. Dėl to Bulgarijai nebereikia leidimo naudoti ankstesnių nei priešpaskutinių finansinių metų, einančių po 2013 m., nacionalines sąskaitas. Todėl 1 straipsnis turėtų būti taikomas iki 2013 m. gruodžio 31 d.;
            
         
               (2)
            
            
               pagal Tarybos direktyvos 2006/112/EB (2) 390a straipsnį tol, kol nors vienoje iš valstybių narių, kurios 2006 m. gruodžio 31 d. buvo Bendrijos narės, tarptautinio keleivių vežimo sandoriai neapmokestinami, Bulgarija, laikydamasi jos įstojimo dieną joje taikytų sąlygų, gali ir toliau neapmokestinti tos direktyvos X priedo B dalies 10 punkte nurodytų sandorių. Į šiuos sandorius būtina atsižvelgti nustatant nuosavų išteklių iš PVM bazę;
            
         
               (3)
            
            
               Bulgarija paprašė Komisijos leisti naudoti tam tikrus apytikrius apskaičiavimus PVM nuosavų išteklių bazei apskaičiuoti, nes ji negali tiksliai apskaičiuoti Direktyvos 2006/112/EB X priedo B dalies 10 punkte nurodytų sandorių PVM nuosavų išteklių bazės. Tokiam apskaičiavimui atlikti greičiausiai prireiktų nepagrįstai didelių administracinių sąnaudų, palyginti su nedideliu tų sandorių poveikiu Bulgarijos bendrai PVM nuosavų išteklių bazei. Bulgarija gali atlikti apytikrius apskaičiavimus tos sandorių kategorijos atžvilgiu. Todėl Bulgarijai turėtų būti leista naudoti tam tikrus apytikrius apskaičiavimus PVM nuosavų išteklių bazei apskaičiuoti;
            
         
               (4)
            
            
               siekiant skaidrumo ir teisinio tikrumo, tikslinga nustatyti leidimo taikymo trukmę;
            
         
               (5)
            
            
               todėl tikslinga atitinkamai iš dalies pakeisti Komisijos sprendimą 2010/4/ES, Euratomas (3),
            
         PRIĖMĖ ŠĮ SPRENDIMĄ:
   1 straipsnis
   Sprendimas 2010/4/ES, Euratomas iš dalies keičiamas taip:
   
               1)
            
            
               1 ir 2 straipsniai pakeičiami taip:
               „1 straipsnis
               Siekiant atlikti suskirstymą pagal Reglamento (EEB, Euratomas) Nr. 1553/89 4 straipsnio 4 dalyje nurodytą normą, Bulgarijai leidžiama nuo 2009 m. sausio 1 d. iki 2013 m. gruodžio 31 d. naudoti ankstesnių nei dvejų arba trejų priešpaskutinių metų prieš tuos finansinius metus, kurių PVM nuosavų išteklių bazė turi būti apskaičiuota, nacionalinių sąskaitų duomenis.
               2 straipsnis
               Siekiant apskaičiuoti PVM nuosavų išteklių bazę nuo 2009 m. sausio 1 d. iki 2018 m. gruodžio 31 d., Bulgarijai leidžiama naudoti apytikrius apskaičiavimus tarptautinio keleivių vežimo, nurodyto Direktyvos 2006/112/EB B dalies X priedo 10 punkte, atžvilgiu.“
            
         
               2)
            
            
               3 straipsnis išbraukiamas.
            
         2 straipsnis
   Šis sprendimas skirtas Bulgarijos Respublikai.
   
      Priimta Briuselyje 2014 m. lapkričio 26 d.
      
         
            Komisijos vardu
         
         Kristalina GEORGIEVA
         
            Pirmininko pavaduotoja
         
      
   
   
      (1)  OL L 155, 1989 6 7, p. 9.
   
      (2)  2006 m. lapkričio 28 d. Tarybos direktyva 2006/112/EB dėl bendros pridėtinės vertės mokesčio sistemos (OL L 347, 2006 12 11, p. 1).
   
      (3)  2009 m. gruodžio 22 d. Komisijos sprendimas 2010/4/ES, Euratomas, kuriuo Bulgarijai leidžiama naudoti ankstesnių nei priešpaskutinių metų statistiką ir tam tikrus apytikrius apskaičiavimus apskaičiuojant PVM nuosavų išteklių bazę (OL L 3, 2010 1 3, p. 17).